સાડાત્રણ કલાક ચાલેલી સભામાં આક્રોશભરી ભાષામાં સંતોએ કહ્યું હતું કે ‘આ ગૌશાળાની રક્ષા માટે એક ટીમ બનાવવામાં આવશે જે સંતોના માર્ગદર્શન હેઠળ અહીં રહેતી ગાયોની માવજત કરશે અને એમની બધી જરૂરિયાતો પર ધ્યાન આપશે. ચૅરિટેબલ કમિશનર અને ટ્રસ્ટીઓએ ગાયો પ્રત્યે ક્રૂરતા દાખવવા માટે રમેલી રમત સામે આપણે લડીશું. જમીનની એક ઇંચ કોઈ બિલ્ડરના હાથમાં જવા દેવામાં નહીં આવે. ગૌશાળામાં રહેતો ગૌવંશ મુલુંડની આ જ ગૌશાળામાં રહેશે.’